V sobotu v noci sme sa presúvali naším staručkým Moskvičom 408 z roku 1968 na ubytovanie a Ivan, môj mužíček zistil, že nám na aute nefungujú brzdy. Zastavil, otvoril kapotu a zistil, že nám vytiekla brzdová kvapalina.
Nie som žiadna znalkyňa do motorovej časti áut, no jedno viem, že bez tejto tekutiny je riziko pokračovať v jazde. Náhradné veci ako olej, vodu a tiež brzdovú kvapalinu nosíme vždy v rezerve. Doliali sme brzdovú kvapalinu a zistili, že nám praskla nádržka a kvapalina nám vyteká na motor.
V tom čase sme sa zúčastnili 3.ročníka Spišského veteránskeho zrazu v obci Šuňava. Bolo neskoro v noci a Ivan sa rozhodol hneď konať. Pomoc našiel u pána Jána Fridmana. Pri oprave auta som zistila, že je i predseda Dobrovoľného zboru hasičov v obci Šuňava.
Ako pán Ján s chuťou rozpráva nielen o svojom hobby si pozrite vo videu.
Prasklinu na nádržke sme zalepili a naliali brzdovú kvapalinu, šikovné ruky pána Jána nám pomohli a vyriešili nepríjemnú situáciu, ktorá vznikla na našom Moskviči.
Šťastne sme došli domov a ja som rada, že medzi nami sú takýto ľudia ako je pán Ján Fridman. Na konci videa sú slová, za ktoré mu posielam VEĽKÉ ĎAKUJEM.
…prvotná myšlienka hasičstva je pomáhať ľudom, ktorí sú v núdzi, v nebezpečenstve a v ohrození života živelnými katastrofami a požiarmi…
Organizátori 3.ročníka Spišského veteránskeho zrazu nám naplánovali trasu dlhú 165 km cez územia krásneho Spiša. Prinášam vám krátky zostrih z cesty a ako sme sa bavili i s velikánskymi obrami v Spišskej Novej Vsi.
Ak vás zaujímajú miesta na východe Slovenska, stiahnite si zdarma e-knihu Spoznajte 3 miesta v najvýchodnejšom cípe Slovenska . Malý turistický sprievodca lokalitou "RUSNÁKY". Chodím tu relaxovať, oddychovať a inšpirovať sa pre svoju tvorbu. Spoznajte východ východu, spoznajte miesta, kde "ZAČÍNA NAŠE SLOVENSKO.